
ΑΠΟΦΑΣΕΙ Σ 

Αριθμ. 251642 (1) 

Ανάθεση αρμοδιοτήτων στον Υφυπουργό Εθνικής 
Άμυνας, Αθανάσιο Δαβάκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. του άρθρου 83 παρ. 2 του Συντάγματος, 
β. των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(Π.Δ. 63/2005, Α' 98), 

γ. του Ν. 2292/1995 «Οργάνωση και λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις» (Α' 35), 
δ. του Ν. 3433/2006 «Προμήθειες αμυντικού υλικού των 
Ενόπλων Δυνάμεων» (Α' 20), 
ε. του Ν. 3883/2010 «Υπηρεσιακή εξέλιξη και ιεραρχία 
των στελεχών των Ενόπλων Δυνάμεων-Θέματα διοίκη¬ 
σης των Ενόπλων Δυνάμεων, Στρατολογίας και συνα¬ 
φείς διατάξεις» (Α' 167), 

στ. του Ν. 3978/2011 «Δημόσιες Συμβάσεις'Εργων, Υπη¬ 
ρεσιών και Προμηθειών στους τομείς της Αμυνας και 
της Ασφάλειας - Εναρμόνιση με την Οδηγία 2009/81/ 
ΕΚ-Ρύθμιση θεμάτων του Υπουργείου Εθνικής Αμυνας, 
Δημόσιες Συμβάσεις'Εργων, Υπηρεσιών και Προμηθειών 
στους τομείς της Αμυνας και της Ασφάλειας - Εναρμό¬ 
νιση με την Οδηγία 2009/81 /ΕΚ-Ρύθμιση θεμάτων του 
Υπουργείου Εθνικής Αμυνας» (Α' 137), 
ζ. του Π.Δ. 290/2002 «Οργανισμός Πολιτικού Προσω¬ 
πικού Υπουργείου Εθνικής Αμυνας» (Α' 260), 


η. του Π.Δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (ΦΕΚ Α' 140), 

θ. του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Στον Υφυπουργό Εθνικής Αμυνας Αθανάσιο Δαβάκη, 
αναθέτουμε την άσκηση των κατωτέρω αρμοδιοτήτων: 

1. Την κατανομή της «οροφής» προσωπικού και των 
πιστώσεων για τους κλάδους των Ενόπλων Δυνάμεων 
(ΕΔ) στο Γ ενικό Επιτελείο Εθνικής Άμυνας (Γ.Ε.ΕΘ.Α.) και 
τις άλλες υπηρεσίες του Υπουργείου Εθνικής Αμυνας, 
που προβλέπει το εδάφιο στ' της παραγράφου 3 του 
άρθρου 5 του Ν. 2292/1995 (ΦΕΚ Α' 35), όπως ισχύει. 

2. Τη συγκρότηση, ανασυγκρότηση και διάλυση μονά¬ 
δων των κλάδων των Ενόπλων Δυνάμεων (ΕΔ) και των 
διακλαδικών μονάδων, μετά από εισήγηση του οικείου 
Ανώτατου Συμβουλίου ή του ΓΕΕΘΑ και γνωμάτευση 
του Συμβουλίου Αρχηγών Γενικών Επιτελείων (ΣΑΓΕ), 
που προβλέπει το εδάφιο ζ' της παραγράφου 3 του 
άρθρου 5 του Ν. 2292/1995, όπως ισχύει. 

3. Την παροχή γενικών κατευθύνσεων στους Αρχηγούς 
των Γ ενικών Επιτελείων Εθνικής Αμυνας και Κλάδων για 
την κατάρτιση του τακτικού προϋπολογισμού, του Προ¬ 
γράμματος Δημοσίων Επενδύσεων και την οικονομική 
πολιτική του Υπουργείου, την ανώτατη εποπτεία για 
τη χρησιμοποίηση των πιστώσεων που διατίθενται με 
τον προϋπολογισμό, καθώς και για τα μέσα υποστήρι¬ 
ξης των Ενόπλων Δυνάμεων, που διατίθενται με ειδικά 
προγράμματα και πηγές. 

4. Αυτά που προβλέπονται στα εδάφια ζ' και ι' της πα¬ 
ραγράφου 3 του άρθρου 5 του Ν. 2292/1995, όπως ισχύει. 

5. Καθορίζει την πολιτική σε θέματα εκπαίδευσης, 
τοποθετήσεων και μεταθέσεων του στρατιωτικού και 
πολιτικού προσωπικού του Υπουργείου Εθνικής Αμυνας 
(άρθρο 5 παρ. 3 περ. ιη' Ν. 2292/1995). 

6. Να αποφασίζει για το διορισμό, την πρόσληψη, εξέ¬ 
λιξη και μονιμοποίηση του διδακτικού εκπαιδευτικού 
προσωπικού των Ανώτατων Στρατιωτικών Εκπαιδευτι¬ 
κών Ιδρυμάτων, καθώς και το διορισμό και πρόσληψη 

ωρομίσθιου διδακτικού προσωπικού των λοιπών Στρα¬ 
τιωτικών Σχολών, Κέντρων Εκπαιδεύσεως και Σχολείων 
Εφαρμογής που υπάγονται στα Γενικά Επιτελεία των 
Ενόπλων Δυνάμεων. 

7. Αυτά που προβλέπονται στις παραγράφους 16 και 
17α του άρθρου 5 του Ν. 2292/1995, όπως ισχύει. 

8. Αυτά που προβλέπονται στα εδάφια β', γ', δ', ε' και 
στ' της παραγράφου 17 του άρθρου 5 του Ν. 2292/1995, 
όπως ισχύει. 

9. Να εκδίδει τους κανονισμούς των παραγράφων 17 
και 18 του άρθρου 5 του Ν. 2292/1995. 

10. Την άσκηση των οικονομικών αρμοδιοτήτων μέχρι 
του ποσού των δεκαπέντε εκατομμυρίων (15.000.000) 
ευρώ και των διοικητικών αρμοδιοτήτων, πλην του 
ορισμού των διοικήσεων αυτών, στα Μετοχικά Ταμεία 
Στρατού, Ναυτικού και Αεροπορίας. 

11. Την έγκριση, τον συντονισμό, τον έλεγχο και την 
υπογραφή συμβάσεων, προμηθειών αμυντικού και μη 
αμυντικού υλικού των Ενόπλων Δυνάμεων μέχρι του 
ποσού των δέκα εκατομμυρίων ευρώ (10.000.000) και 
τη λήψη αποφάσεων για θέματα κωδικοποίησης και 
τυποποίησης υλικών. 

12. Τις αρμοδιότητες που προβλέπονται από τους νό¬ 
μους Ν. 1378/1983, Ν. 1489/1984 και Ν. 1543/1985. 

13. Αυτά που προβλέπονται από τον Κώδικα Ποινικής 
Δικονομίας και την κείμενη νομοθεσία σχετικά με τις 
ποινικές, αστικές και διοικητικές υποθέσεις του Στρα¬ 
τιωτικού Προσωπικού. 

14. Να αποφασίζει για την υγειονομική πολιτική στο 
χώρο των Ενόπλων Δυνάμεων (άρθρο 5 παρ. 13 Ν. 
2292/1995, όπως ισχύει). 

Αρθρο 2 

Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές, εκτός από τη νομο¬ 
θετική πρωτοβουλία, η αρμοδιότητα της πρότασης για 
την έκδοση ατομικών και κανονιστικών πράξεων και της 
συνυπογραφής με άλλους Υπουργούς ή Αναπληρωτές 
Υπουργούς ή Υφυπουργούς. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 27858/ΔΙΟΕ/546 (2) 

Ανάθεση αρμοδιοτήτων στον Υφυπουργό Ανάπτυξης 
και Ανταγωνιστικότητας Αθανάσιο Σκορδά. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τα άρθρα 83 παρ. 2 του Συντάγματος. 

2. Τα άρθρα 41 παρ. 5 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 


κυρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Το Π.Δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (Α' 168). 

4. Το Π.Δ. 229/1986 «Σύσταση και οργάνωση της Γενι¬ 
κής Γραμματείας Βιομηχανίας» (Α' 96). 

5. Το Π.Δ. 397/1988 «Οργανισμός του Υπουργείου Εμπο¬ 
ρίου» (Α' 185). 

6. Το Π.Δ. 59/1996 «Σύσταση της Γ ενικής Γ ραμματείας 
Εμπορίου και καθορισμός των αρμοδιοτήτων της» (Α' 51). 

7. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (Α' 19). 

8. Το Π.Δ. 197/1997 «Σύσταση Γ ενικής Γ ραμματείας Κα¬ 
ταναλωτή» (Α' 156). 

9. Το Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης» (Α' 251). 

10. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (Α' 267). 

11. Το Ν. 3297/2004 «Συνήγορος του Καταναλωτή, ρύθ¬ 
μιση θεμάτων του Υπουργείου Ανάπτυξης και άλλες 
διατάξεις» (Α' 259). 

12. Το Ν. 3728/2008 «Υπηρεσία Εποπτείας Αγοράς και 
άλλες διατάξεις» (Α' 258). 

13. Το άρθρο 10 του Ν. 4081/2012 «Περιστολή δημοσίων 
δαπανών, ρύθμιση θεμάτων δημοσιονομικών ελέγχων 
και άλλες διατάξεις» (Α' 184). 

14. Το Ν. 3959/2011 «Προστασία του ελεύθερου αντα¬ 
γωνισμού» (Α' 93). 

15. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221). 

16. Το Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

17. Το Π.Δ. 118/2013 «Τροποποίηση του Π.Δ. 85/2012 - 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο¬ 
μασία των Υπουργείων Ανάπτυξης, Ανταγωνιστικότητας, 
Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουρ¬ 
γείο Ανάπτυξης και Ανταγωνιστικότητας και σε Υπουρ¬ 
γείο Παιδείας και Θρησκευμάτων αντίστοιχα» (Α' 152). 

18. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

19. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Ανάπτυξης και Ανταγωνιστικότητας: 

α) προσδιορίζει την πολιτική του Υπουργείου στο 
πλαίσιο των αποφάσεων του Υπουργικού Συμβουλίου 
και των λοιπών συλλογικών κυβερνητικών οργάνων, συ¬ 
ντονίζει την πολιτική αυτή και εποπτεύει την εφαρμογή 
της από τις υπηρεσίες του Υπουργείου, 

β) έχει την αρμοδιότητα της νομοθετικής πρωτοβου¬ 
λίας, 

γ) εκπροσωπεί το Υπουργείο στους Διεθνείς Οργανι¬ 
σμούς και χειρίζεται την εν γένει προβολή, επικοινωνία 
και προώθηση του έργου του Υπουργείου σε όλους 
τους τομείς. 

Αρθρο 2 

1. Στον Υφυπουργό Ανάπτυξης και Ανταγωνιστικότη¬ 
τας Αθανάσιο Σκορδά αναθέτουμε: 

Α. Την άσκηση των αρμοδιοτήτων: 
α) της Γενικής Γραμματείας Βιομηχανίας, 
β) της Γ ενικής Γ ραμματείας Εμπορίου και 
γ) της Γ ενικής Γ ραμματείας Καταναλωτή. 

Β. Την άσκηση εποπτείας επί των οργανισμών, λοιπών 
φορέων και ανεξάρτητων αρχών, που αναφέρονται σε 
αντικείμενο αρμοδιότητας των υπηρεσιών της υποπα- 
ραγράφου Α'. 

2. Στις αρμοδιότητες της παρ. 1 του παρόντος άρθρου 
δεν περιλαμβάνονται οι εξής αρμοδιότητες, οι οποίες 
ασκούνται από τον Υπουργό: 

α) Η άσκηση εποπτείας επί του Εθνικού Ταμείου Επι¬ 
χειρηματικότητας και Ανάπτυξης Α.Ε. (Ε.Τ.Ε.Α.Ν. Α.Ε.). 

β) Την υλοποίηση σε συνεργασία με τον Οργανισμό 
Οικονομικής Συνεργασίας και Ανάπτυξης του έργου με 
τίτλο «Εντοπισμός κανονιστικών εμποδίων στον αντα¬ 
γωνισμό σε συγκεκριμένους τομείς της ελληνικής οι¬ 
κονομίας και προτάσεις για την άρση τους, ήτοι στους 
τομείς επεξεργασίας τροφίμων, λιανικού εμπορίου, οι¬ 
κοδομικών υλικών και τουρισμού.». 

γ) Την υλοποίηση σε συνεργασία με την Παγκόσμια 
Τράπεζα του έργου για τη βελτίωση της ανταγωνιστι¬ 
κότητας της χώρας, το οποίο περιλαμβάνει τα υποέρ- 
γα της απλοποίησης της διαδικασίας αδειοδότησης 
για επιχειρήσεις και εγκαταστάσεις, τη βελτίωση των 
επιμέρους δεικτών της Παγκόσμιας Τράπεζας και τη 
βελτίωση των υπηρεσιών διαχείρισης εμπορευμάτων 
(ΙορώΙίοε) κατά μήκος της εφοδιαστικής αλυσίδας, της 
αδειοδότησης και χωροθέτησής τους. 

δ) Την έκδοση και την πρόταση για έκδοση της δευ¬ 
τερογενούς νομοθεσίας καθώς και την εν γένει υλοποί¬ 
ηση του Εθνικού Συστήματος Ηλεκτρονικών Δημοσίων 
Συμβάσεων και των Κεντρικών Αρχών Προμηθειών του 
Ν. 4155/2013 (Α' 122), καθώς και τη συνεργασία με την 
Ενιαία Ανεξάρτητη Αρχή Δημοσίων Συμβάσεων για την 
ενοποίηση και αναμόρφωση του νομικού πλαισίου της 
ανάθεσης και εκτέλεσης των δημοσίων συμβάσεων έρ¬ 
γων, προμηθειών και υπηρεσιών. 

3. Με την επιφύλαξη αντίθετων ισχυουσών διατάξε¬ 
ων, όλες οι αρμοδιότητες που δεν ανατίθενται με την 
παρούσα στον Υφυπουργό ανήκουν στον Υπουργό Ανά¬ 
πτυξης και Ανταγωνιστικότητας. 

Αρθρο 3 

1. Στο πλαίσιο της άσκησης των αρμοδιοτήτων του 
Υφυπουργού που αναφέρονται στο άρθρο 2 περιλαμ¬ 
βάνονται και οι ακόλουθες: 
α) οι αρμοδιότητες κοινοβουλευτικού ελέγχου, 
β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η συμμετοχή στα συλλογικά κυβερνητικά όργανα, 
στ) η σύσταση και συγκρότηση Επιτροπών και Ομάδων 
Εργασίας, αμειβόμενων ή μη, 
ζ) η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 


2. Στο πλαίσιο και κατά το μέτρο της άσκησης των 
αρμοδιοτήτων που αναφέρονται στο άρθρο 2 παρ. 2, 
ο Υπουργός ασκεί τις αρμοδιότητες της παρ. 1 του 
παρόντος άρθρου. 

3. Οι αρμοδιότητες της παρ. 1 περιπτ. ε', στ' και ζ' του 
παρόντος άρθρου ασκούνται παράλληλα και από τον 
Υπουργό Ανάπτυξης και Ανταγωνιστικότητας. 

4. Στις αρμοδιότητες που προβλέπονται στο άρθρο 
2 παρ. 1 δεν περιλαμβάνεται ο διορισμός διοικήσεων 
των εποπτευόμενων φορέων και ανεξάρτητων αρχών, 
η συγκρότηση των υπηρεσιακών συμβουλίων, καθώς και 
τα ερωτήματα για την επιλογή Προϊσταμένων Γ ενικών 
Διευθύνσεων, Διευθύνσεων και Αυτοτελών Γραφείων, 
η τοποθέτηση αυτών και όλα τα θέματα υπηρεσιακής 
τους κατάστασης. 

5. Για την άρση αμφισβητήσεων σχετικών με την 
αρμοδιότητα οποιουδήποτε οργάνου του Υπουργείου 
Ανάπτυξης και Ανταγωνιστικότητας αρμόδιος είναι ο 
Υπουργός. 

Αρθρο 4 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2013 
Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. 27857/ΔΙΟΕ/547 (3) 

Ανάθεση αρμοδιοτήτων στον Υφυπουργό Ανάπτυξης 
και Ανταγωνιστικότητας Παναγιώτη Μηταράκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τα άρθρα 83 παρ. 2 του Συντάγματος. 

2. Τα άρθρα 41 παρ. 5 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (Α' 165). 

4. Το Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης» (Α' 251). 

5. Το Ν. 3389/2005 «Συμπράξεις Δημοσίου και Ιδιωτικού 
Τομέα» (Α' 232). 

6. Το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (Α' 221). 

7. Το Ν. 3894/2010 «Επιτάχυνση και διαφάνεια υλοποί¬ 
ησης Στρατηγικών Επενδύσεων» (Α' 204). 

8. Το Ν. 4146/2013 «Διαμόρφωση φιλικού αναπτυξιακού 
περιβάλλοντος για στρατηγικές και ιδιωτικές επενδύ¬ 
σεις και άλλες διατάξεις» (Α' 90). 

9. Το Π.Δ. 108/2010 «Σύσταση Γενικής Γραμματείας 
Στρατηγικών Επενδύσεων στο Υπουργείο Οικονομίας, 
Ανταγωνιστικότητας και Ναυτιλίας» (Α' 190). 

10. Το Π.Δ. 117/2012 «Σύσταση, συγχώνευση και μετο- 
νομασία Γενικών Γραμματειών του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων» (Α' 202). 

11. Το Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

12. Το Π.Δ. 118/2013 «Τροποποίηση του Π.Δ. 85/2012 - 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο¬ 
μασία των Υπουργείων Ανάπτυξης, Ανταγωνιστικότητας, 
Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουρ¬ 
γείο Ανάπτυξης και Ανταγωνιστικότητας και σε Υπουρ¬ 
γείο Παιδείας και Θρησκευμάτων αντίστοιχα» (Α' 152). 

13. Το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

14. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Ανάπτυξης και Ανταγωνιστικότητας: 

α) προσδιορίζει την πολιτική του Υπουργείου στο 
πλαίσιο των αποφάσεων του Υπουργικού Συμβουλίου 
και των λοιπών συλλογικών κυβερνητικών οργάνων, συ¬ 
ντονίζει την πολιτική αυτή και εποπτεύει την εφαρμογή 
της από τις υπηρεσίες του Υπουργείου, 

β) έχει την αρμοδιότητα της νομοθετικής πρωτοβου¬ 
λίας, 

γ) εκπροσωπεί το Υπουργείο στους Διεθνείς Οργανι¬ 
σμούς και χειρίζεται την εν γένει προβολή, επικοινωνία 
και προώθηση του έργου του Υπουργείου σε όλους 
τους τομείς. 

Άρθρο 2 

1. Στον Υφυπουργό Ανάπτυξης και Ανταγωνιστικότη¬ 
τας αναθέτουμε την άσκηση των εξής αρμοδιοτήτων: 

Α. α) Της Γενικής Γραμματείας Στρατηγικών και Ιδι¬ 
ωτικών Επενδύσεων. 

β) Της Ειδικής Γραμματείας Συμπράξεων Δημοσίου 
και Ιδιωτικού Τομέα. 

γ) Της Γενικής Διεύθυνσης Διεθνούς Οικονομικής Πο¬ 
λιτικής. 

δ) Της Διεύθυνσης Παλλαϊκής Αμυνας - Πολιτικής Σχε¬ 
δίασης Εκτάκτου Ανάγκης. 

ε) Τ ου Αυτοτελούς Τ μήματος Επιθεώρησης Στρατη¬ 
γικών και Ιδιωτικών Επενδύσεων. 

Β. Της εποπτείας των ακόλουθων φορέων: 

α) Επενδύστε στην Ελλάδα Α.Ε. (ΙΝνΕδΤ ΙΝ ΘΒΕΕΘΕ 
3.Α.). 

β) Ελληνικός Οργανισμός Εξωτερικού Εμπορίου 
(Ο.Π.Ε.). 

γ) Οργανισμός Ασφάλισης Εξαγωγικών Πιστώσεων 
(Ο.Α.Ε.Π.). 

δ) Οικονομικό Επιμελητήριο Ελλάδας (Ο.Ε.Ε.). 

ε) Κέντρο Προγραμματισμού και Οικονομικών Ερευνών 

(ΚΕ.Π.Ε.). 

στ) Κέντρο Διεθνούς και Ευρωπαϊκού Δικαίου 
(Κ.Δ.Ε.Ο.Δ.). 

ζ) Παράκτιο Αττικό Μέτωπο Α.Ε. 


2. Στις αρμοδιότητες της παρ. 1 του παρόντος άρθρου 
δεν περιλαμβάνεται και ασκείται από τον Υπουργό η 
υλοποίηση της δημιουργίας Ενιαίου Φορέα Εξωστρέφει- 
ας μεταξύ άλλων και με την ενοποίηση εποπτευόμενων 
φορέων του Υπουργείου Ανάπτυξης και Ανταγωνιστι¬ 
κότητας. 

3. Με την επιφύλαξη αντίθετων ισχυουσών διατάξε¬ 
ων, όλες οι αρμοδιότητες που δεν ανατίθενται με την 
παρούσα στον Υφυπουργό ανήκουν στον Υπουργό Ανά¬ 
πτυξης και Ανταγωνιστικότητας. 

Άρθρο 3 

1. Στο πλαίσιο της άσκησης των αρμοδιοτήτων του 
Υφυπουργού που αναφέρονται στο άρθρο 2 περιλαμ¬ 
βάνονται και οι ακόλουθες: 

α) οι αρμοδιότητες κοινοβουλευτικού ελέγχου, 
β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η συμμετοχή στα συλλογικά κυβερνητικά όργανα, 
στ) η σύσταση και συγκρότηση Επιτροπών και Ομάδων 
Εργασίας, αμειβόμενων ή μη, 
ζ) η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 

2. Στο πλαίσιο και κατά το μέτρο της άσκησης των 
αρμοδιοτήτων που αναφέρονται στο άρθρο 2 παρ. 2, 
ο Υπουργός ασκεί τις αρμοδιότητες της παρ. 1 του 
παρόντος άρθρου. 

3. Οι αρμοδιότητες της παρ. 1 περιπτ. ε', στ' και ζ' του 
παρόντος άρθρου ασκούνται παράλληλα και από τον 
Υπουργό Ανάπτυξης και Ανταγωνιστικότητας. 

4. Στις αρμοδιότητες που προβλέπονται στο Αρθρο 2 
παρ. 1 δεν περιλαμβάνεται ο διορισμός διοικήσεων των 
εποπτευόμενων φορέων και ανεξάρτητων αρχών και η 
συγκρότηση των υπηρεσιακών συμβουλίων, καθώς και 
τα ερωτήματα για την επιλογή Προϊσταμένων Γ ενικών 
Διευθύνσεων, Διευθύνσεων και Αυτοτελών Γραφείων, 
η τοποθέτηση αυτών και όλα τα θέματα υπηρεσιακής 
τους κατάστασης. 

5. Για την άρση αμφισβητήσεων σχετικών με την 
αρμοδιότητα οποιουδήποτε οργάνου του Υπουργείου 
Ανάπτυξης και Ανταγωνιστικότητας αρμόδιος είναι ο 
Υπουργός. 

Άρθρο 4 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2013 
Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

